প্রমীলা নাগ

প্রমীলা নাগ (বিবাহের পূর্বে প্রমীলা বসু) ( ১৮৭১ - ১৮৯৬ ) ছিলেন একজন বাঙালি মহিলা কবি। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪২৫, 

জীবনী

প্রমীলা বসু  ব্রিটিশ ভারতের অধুনা  পশ্চিমবঙ্গের  উত্তর চব্বিশ পরগনা জেলার  টাকিতে পিতার কর্মসূত্রে বসবাস করতেন ও সেখান বড় হয়েছেন। পিতা বিজয়চন্দ্র বসু, মাতা লালমণি বসু। প্রমীলার জন্ম ১৮৭১ সালে তার পৈতৃক নিবাস  অধুনা  বাংলাদেশের ঢাকা জেলার বিক্রমপুরে (আধুনা মুন্সিগঞ্জ) সিরাজদীখান উপজেলার বয়রাগাদি গ্রামে। ভারতীয় উপমহাদেশের প্রথম ব্যারিস্টার ও ICS বিক্রমপুরের গর্বিত সন্তান মনমোহন ঘোষ ও লালমোহন ঘোষের কনিষ্ঠা ভাগ্নী ছিলেন প্রমীলা। অতি অল্প বয়সেই তিনি কবিতা লিখতে শুরু করেন এবং তার অধিকাংশ কবিতাই তৎকালীন পত্র-পত্রিকা- 'সাহিত্য', ,'বামাবোধিনী পত্রিকা', 'ভারতী', 'নব্যভারত' ,'প্রতিমা' প্রভৃতি পত্রিকায় প্রকাশিত হয়। তার রচিত কবিতাগুলি সহজ, সরল প্রকৃতিমুখী হলেও সমস্ত কবিতায় একটা বেদনার সুর উপস্থিত।  তার দুটি কাব্যগ্রন্থ প্রকাশিত হয়েছিল। সেদুটি হল-
প্রমীলা (১৮৯০)
তটিনী (১৮৯২)

১৮৯৩ খ্রিস্টাব্দে বিলাত ফেরত চিকিৎসক গঙ্গাকান্ত নাগের সাথে প্রমীলার বিবাহ হয়। কিন্তু ১৮৯৬ খ্রিস্টাব্দে প্রমীলা অকালে পরলোক গমন করেন। 

তথ্যসূত্র

 বিষয়শ্রেণী:১৮৭১-এ জন্ম
 বিষয়শ্রেণী:১৮৯৬-এ মৃত্যু
 বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:বাঙালি নারী কবি